Brackenfell-betoging: Man op waarskuwing vrygelaat wat glo skote afvuur | Maroela Media
Jaco Pretorius (Foto: Skermgreep)
Die man wat daarvan beskuldig word dat hy Maandag skote by die Hoërskool Brackenfell in die lug afgevuur het, het Woensdag in die Kuilsrivier-landdroshof in die Wes-Kaap verskyn.
Jaco Pretorius word aangekla van die afvuur van 'n vuurwapen in die openbaar.
Lede van die EFF en ouers en inwoners van Brackenfell het Maandag buite die hoërskool slaags geraak en skote en vuiste het geklap. Pretorius is ná afloop van dié konfrontasie in hegtenis geneem nadat hy oënskynlik skote in die lug afgevuur het.
"Sy saak is uitgestel tot 25 Januarie vir verdere ondersoek," het Eric Ntabazalila, woordvoerder van die Nasionale Vervolgingsgesag (NVG) in die Wes-Kaap, bevestig.
"Hy is op waarskuwing vrygelaat tot sy volgende hofverskyning."
Pretorius het in 'n video wat vroeër op sosiale media gedeel is, gesê dat hy vier leë skote met 'n replika-vuurwapen in die lug afgevuur het.
"Soos julle weet, is ek vandag in hegtenis geneem deur die Brackenfell-polisie as gevolg van die EFF wat by die hoërskool kom draai het. Ons het toe 'n bietjie daar handgemeen met mekaar begin raak; hulle het begin klippe en stokke gooi. Ek het toe my blank geweer uitgeruk, die replika- 9 mm, wat ook nie eintlik 'n geweer is nie. Ek het vier skote afgevuur. Hulle het gehardloop en hulle het teruggekom," het Pretorius in die video gesê.
Lede van die EFF het Vrydag al na die Hoërskool Brackenfell opgeruk ná foto's van matriekleerders van die skool by 'n matriekafskeidgeleentheid 'n herrie op sosiale media veroorsaak het. Net wit leerders het glo die private geselligheid bygewoon.
Die betogers was Maandag weer by die skool, waar private veiligheidswagte, inwoners en ouers hulle ingewag het. Die polisie is ook by die skool ontplooi.
Ek kan nou nie onthou nie, want dit is al so lank terug wat dit gebeur het, is 'n sekere politieke leier ooit gearresteer na hy skote afgevuur by 'n openbare byeenkoms?
Mal-emma mag dit dan doen!!! Hoekom nou 'n uitsondering maak? O ja, hy's WIT!
Van wanneer af is 'n replika geag 'n vuurwapen te wees, vra maar net?
Replika of nie , blanks of nie , dit was onverantwoordelik en jy moes besef het waarvoor jy jou inlaat. Jy moet maar vat wat jou kant toe kom. Geen simpatie